Η **ντέιμ Τζούλια Μαίρη Γουόλτερς** (22 Φεβρουαρίου 1950 - ), γνωστή επαγγελματικά ως **Τζούλι Γουόλτερς**, είναι Αγγλίδα ηθοποιός. Είναι αποδέκτης τεσσάρων Βραβείων Βρετανικής Ακαδημίας Τηλεόρασης, δύο Βραβείων Βρετανικής Ακαδημίας Κινηματογράφου, δύο Βραβείων Έμμυ, μιας Χρυσής Σφαίρας και ενός Βραβείου Ολίβιε.

Η Γουόλτερς έχει προταθεί για δύο Όσκαρ και στις δύο κατηγορίες ερμηνείας — ένα για Α΄ Γυναικείου Ρόλου και ένα για Β´ Γυναικείου Ρόλου. Τιμήθηκε με BAFTA Fellowship για επιτεύγματα ζωής το 2014. Χρίστηκε ντέιμ από τη βασίλισσα Ελισάβετ Β΄ το 2017 για τις υπηρεσίες στο θέατρο.

Η Γουόλτερς αναδείχτηκε παίζοντας τον ομώνυμο ρόλο στο *Εκπαιδεύοντας τη Ρίτα* (1983), ένας ρόλος που ξεκίνησε από την παραγωγή ενός θεατρικού έργου στο Γουέστ Εντ στο οποίο βασίστηκε η ταινία. Έχει εμφανιστεί σε πολλές άλλες ταινίες, όπως *Το κλαμπ των ξεφωνημένων βιπς* (1987), *Τεντώστε τ' αυτιά σας* (1987), *Μπάστερ* (1988), *Stepping Out* (1991), *Sister My Sister* (1994), *Girls' Night* (1998), *Titanic Town* (1998), *Μπίλι Έλιοτ* (2000), στη σειρά ταινιών *Χάρι Πότερ* (2001–2011), *Τα κορίτσια του ημερολογίου* (2003), *Ερωτευμένη Τζέιν* (2007), *Mamma Mia! Η ταινία* (2008) και *Mamma Mia! Here We Go Again*, *Η γενναία* (2012), *Πάντιγκτον* (2014) και *Πάντινγκτον 2*, *Μπρούκλιν* (2015), *Τα αστέρια δεν πεθαίνουν στο Λίβερπουλ* (2017) και *Η Μαίρη Πόπινς επιστρέφει* (2018). Στη σκηνή, κέρδισε βραβείο Ολίβιε καλύτερης ηθοποιού για την παράσταση του *Ήταν όλοι τους παιδιά μου* το 2001.

Στην τηλεόραση, η Γουόλτερς συνεργάστηκε τακτικά με τη Βικτώρια Γουντ. Μαζί γύρισαν τα *Wood and Walters* (1981), *Victoria Wood: As Seen on TV* (1985–1987), *Pat and Margaret* (1994) και *dinnerladies* (1998–2000). Έχει κερδίσει Βραβείο Βρετανικής Ακαδημίας Τηλεόρασης τέσσερις φορές, περισσότερες από κάθε άλλο ηθοποιό, για τους ρόλους της στις ταινίες *My Beautiful Son* (2001), *Murder* (2002), *Canterbury Tales* (2003) και *Mo* (2010). Η Γουόλτερς και η Έλεν Μίρεν είναι οι μόνες γυναίκες ηθοποιοί που κέρδισαν αυτό το βραβείο τρεις συνεχόμενες φορές και η Γουόλτερς έχει ισοφαρίσει την Τζούντι Ντεντς για τις περισσότερες (επτά) υποψηφιότητες στην κατηγορία. Για τον ρόλο της στο *A Short Stay in Switzerland* (2009), έλαβε Βραβείο Έμμυ καλύτερης ηθοποιού. Το 2006, το βρετανικό κοινό ανέδειξε τέταρτη τη Γουόλτερς στην ψηφοφορία του τηλεοπτικού δικτύου ITV για τα 50 μεγαλύτερα αστέρια της τηλεόρασης.

Τα πρώτα χρόνια
---------------

Η Τζούλια Μαίρη Γουόλτερς γεννήθηκε στις 22 Φεβρουαρίου 1950 στο Έτζμπαστον του Μπέρμιγχαμ της Αγγλίας. Ήταν κόρη της Μαίρης Μπρίτζετ (το γένος Ομπράιαν), μιας καθολικής Ιρλανδής ταχυδρομικής υπαλλήλου, και του Τόμας Γουόλτερς, Άγγλου οικοδόμου και ελαιοχρωματιστή. Σύμφωνα με τη σειρά του BBC *Ποιος νομίζεις ότι είσαι;*, οι πρόγονοί της από την πλευρά της μητέρας της έπαιξαν ενεργό ρόλο στον ιρλανδικό πόλεμο του 19ου αιώνα. Ο παππούς της από την πλευρά του πατέρα της ήταν βετεράνος του Δεύτερου Πολέμου των Μπόερ και σκοτώθηκε σε μάχη στον Α' Παγκόσμιο Πόλεμο τον Ιούνιο του 1915. Η Γουόλτερς ήταν το μικρότερο από τα πέντε παιδιά της οικογένειας και το τρίτο που επέζησε μετά τη γέννησή του.  Πήγε σχολείο στο Έτζμπαστον και αργότερα στο Σμέθγουικ.

Η Γουόλτερς αργότερα είπε σε μια συνέντευξη σχετικά με τα πρώτα της σχολικά χρόνια: «Δεν επρόκειτο ποτέ να γίνω πανεπιστημιακός, οπότε [η μητέρα μου] μου πρότεινε να προσπαθήσω να στραφώ στη διδασκαλία ή τη νοσηλευτική. [...] Μου είχαν ζητήσει να αφήσω το σχολείο, έτσι σκέφτηκα καλύτερα να το κάνω». Η πρώτη της δουλειά ήταν στον ασφαλιστικό τομέα σε ηλικία 15 ετών. Σε ηλικία 18 ετών, εκπαιδεύτηκε ως νοσοκόμα στο Νοσοκομείο Queen Elizabeth στο Μπέρμιγχαμ, όπου εργάστηκε 18 μήνες. Αποφάσισε να εγκαταλείψει τη νοσηλευτική και να σπουδάσει υποκριτική στη νεοσύστατη Πολυτεχνική Σχολή Θεάτρου του Μάντσεστερ (νυν Σχολή Θεάτρου του Μάντσεστερ). Εργάστηκε στον θίασο Everyman στο Λίβερπουλ στα μέσα της δεκαετίας του 1970, μαζί με πολλούς άλλους αξιόλογους ερμηνευτές και συγγραφείς όπως Μπιλ Νάι, Τζόναθαν Πράις, Γουίλι Ράσελ και Άλαν Μπλίσντεϊλ.

Καριέρα
-------

### 1971–1979: Αρχές καριέρας

Η Γουόλτερς τράβηξε για πρώτη φορά την προσοχή ως περιστασιακή παρτενέρ της κωμικού Βικτώρια Γουντ, την οποία είχε γνωρίσει αρχικά το 1971 όταν η Γουντ έκανε ακροάσεις στη Θεατρική Σχολή του Μάντσεστερ. Οι δυο τους συνεργάστηκαν για πρώτη φορά στην θεατρική επιθεώρηση *In at the Death* το 1978, και ακολούθησε η τηλεοπτική μεταφορά του έργου της Γουντ *Talent.*

Συνέχισαν με τη δική τους τηλεοπτική σειρά με τίτλο *Wood and Walters*, το 1982. Η βραβευμένη με BAFTA συνέχεια του BBC *Victoria Wood: As Seen on TV* παρουσίασε έναν από τους πιο γνωστούς ρόλους της Γουόλτερς, την κυρία Όβερολ, στην παρωδία σαπουνόπερας της Γουντ *Acorn Antiques*.

### 1980–1989: *Εκπαιδεύοντας τη Ρίτα* and *Μπάστερ*

Ο πρώτος σοβαρός ρόλος της Γουόλτερς στην τηλεόραση ήταν στο *Boys from the Blackstuff* του Άλαν Μπλίσντεϊκ το 1982. Τράβηξε τα φώτα της δημοσιότητα στη χώρα της όταν συμπρωταγωνίστησε με Μάικλ Κέιν στο *Εκπαιδεύοντας τη Ρίτα* (1983), έναν ρόλο που είχε δημιουργήσει στη σκηνή του Γουέστ Εντ με το φερώνυμο έργο του Γουίλι Ράσελ το 1980. Παίζοντας τη Σούζαν Γουάιτ (Ρίτα), μια κομμώτρια της εργατικής τάξης από το Λίβερπουλ που επιδιώκει να βελτιώσει τον εαυτό της παρακολουθώντας ένα μάθημα αγγλικής λογοτεχνίας στο Ανοιχτό Πανεπιστήμιο, θα λάβει βραβείο BAFTA καλύτερης ηθοποιού, Χρυσή Σφαίρα Καλύτερης Γυναικείας Ερμηνείας – Κινηματογραφικό Μιούζικαλ/Κωμωδία και μια υποψηφιότητα για Όσκαρ Α' Γυναικείου Ρόλου.

Ερμήνευσε διάφορους κωμικούς μονολόγους στο *The Green Tie on the Little Yellow Dog*, που ηχογραφήθηκε το 1982 και μεταδόθηκε από το Channel 4 το 1983. Το 1985, έπαιξε στην τηλεοπτική μεταφορά του *The Secret Diary of Adrian Mole*. H Γουόλτερς εμφανίστηκε στον πρωταγωνιστικό ρόλο στην ταινία του 1987 *Το κλαμπ των ξεφωνημένων βιπσ* – μια δραματική κωμωδία για μια Βρετανίδα ιδιοκτήτρια οίκου ανοχής. Στη συνέχεια πρωταγωνίστησε με τον Φιλ Κόλινς, υποδυόμενη τη γυναίκα του πρωταγωνιστή, Τζουν, στην ταινία *Μπάστερ*, που κυκλοφόρησε το 1988. Εμφανίστηκε επίσης στην κινηματογραφική εκδοχή του 1989 της *Όπερας της πεντάρας*, η οποία μετονομάστηκε σε *Mack the Knife* για την οθόνη.

### 1991–1999: Σόλο τηλεοπτική εκπομπή και *dinnerladies*

Το 1991, η Γουόλτερς πρωταγωνίστησε δίπλα στη Λάιζα Μινέλι στο *Stepping Out* και γύρισε ένα τηλεοπτικό αφιέρωμα με τίτλο *Julie Walters and Friends*.

Το 1993, η Γουόλτερς πρωταγωνίστησε στην τηλεοπτική ταινία *Wide-Eyed and Legless* (γνωστή ως *The Wedding Gift* έξω από το Ηνωμένο Βασίλειο) μαζί με τους Τζιμ Μπρόντμπεντ και Θόρα Χερντ.

Το 1998, πρωταγωνίστησε ως η Καλή Νεράιδα στην παντομίμα του ITV *Ο Τζακ και η φασολιά*. Από το 1998 έως το 2000, έπαιξε την Πετούλα Γκορντένο στη σειρά *dinnerladies* του BBC. Στα τέλη της δεκαετίας του 1990, εμφανίστηκε σε μια σειρά διαφημίσεων για σάλτσες.

### 2000–2009: *Χάρι Πότερ*, *Mamma Mia* και συγγραφή

 Το αστέρι της Γουόλτερς στην Οδό της Δόξας τουΜπέρμιγχαμ
Το 2001, η Γουόλτερς κέρδισε ένα Βραβείο Ολίβιε για την ερμηνεία της στο *Ήταν όλοι τους παιδιά μου* του Άρθουρ Μίλερ. Έλαβε τη δεύτερη υποψηφιότητά της για Όσκαρ και κέρδισε ένα BAFTA για τον δεύτερο ρόλο της ως δασκάλα μπαλέτου στο *Billy Elliot* (2000). Το 2002, κέρδισε και πάλι ένα τηλεοπτικό βραβείο BAFTA καλύτερης ηθοποιού για την ερμηνεία της στο *My Beautiful Son*.

Η Γουόλτερς έπαιξε τη Μόλι Ουέσλι, την αρχηγό της οικογένειας Ουέσλι, στη σειρά ταινιών *Χάρι Πότερ* (2001–2011). *Ο Χάρι Πότερ και το κύπελλο της φωτιάς* είναι η μόνη ταινία της σειράς στην οποία δεν πήρε μέρος η Γουόλτερς. Το 2003, το BBC ψήφισε την ερμηνεία της ως Μόλι ως τη «δεύτερη καλύτερη μητέρα επί οθόνης».

Το 2003, η Γουόλτερς πρωταγωνίστησε ως χήρα στην ταινία *Τα κορίτσα του ημερολογίου*, στο οποίο πρωταγωνιστούσε η Έλεν Μίρεν. Το 2005, πρωταγωνίστησε και πάλι στο δράμα ITV1 με τίτλο *Ahead of the Class*. Το 2006, ήρθε τέταρτη στη δημοσκόπηση του ITV για τα 50 Μεγαλύτερα Αστέρια του κοινού, τέσσερις θέσεις πάνω από τη συχνή συμπρωταγωνίστριά της, Βικτώρια Γουντ. Το 2006, πρωταγωνίστησε στην ταινία *Ο πρωτάρης* στο πλευρό του Ρούπερτ Γκριντ (που υποδυόταν τον γιο της Ρον στις ταινίες *Χάρι Πότερ*) και είχε πρωταγωνιστικό ρόλο στη μεταφορά του μυθιστορήματος του Φίλιπ Πούλμαν *Το βιβλίο της σκόνης* από το BBC.

Το καλοκαίρι του 2006, η Γουόλτερς δημοσίευσε το πρώτο της μυθιστόρημα με τίτλο *Maggie's Tree*. Η εφημερίδα *The Independent* περιέγραψε το μυθιστόρημα ως "το έργο μιας συγγραφέα που ξέρει τι κάνει. Δεν υπάρχει τίποτα ερασιτεχνικό στη γραφή και η Γουόλτερς βάζει τις εμπειρίες της ως ηθοποιός στο χαρτί". Η Γουόλτερς πρωταγωνίστησε στην τηλεοπτική διαφημιστική καμπάνια της Asda τα Χριστούγεννα του 2007. Εμφανίστηκε επίσης δίπλα στον Πάτρικ Στιούαρτ σε τηλεοπτικές διαφημίσεις του UK Nintendo DS Brain Training και σε μια σειρά από ενημερωτικά σποτ σχετικά με τους ανιχνευτές καπνού. Τον Ιούνιο του 2008, η Γουόλτερς εμφανίστηκε στην κινηματογραφική εκδοχή του *Mamma Mia!*, παίζοντας τη Ρόζι Μάλιγκαν. Την ίδια χρονιά, κυκλοφόρησε την αυτοβιογραφία της, με τίτλο *That's Another Story*.

Το 2007, η Γουόλτερς πρωταγωνίστησε ως μητέρα της συγγραφέα Τζέιν Όστεν (την οποία υποδύθηκε η Αν Χάθαγουεϊ) στο *Ερωτευμένη Τζέιν*. Ο Γουόλτερς έπαιξε στη δραματική τηλεταινία του BBC *Filth: The Mary Whitehouse Story* (2008). Η ταινία κέρδισε το βραβείο Καλύτερης Ταινίας Φτιαγμένη για την Τηλεόραση και η Γουόλτερς ήταν υποψήφια για Καλύτερη Γυναικεία Ερμηνεία σε μίνι σειρά ή ταινία για την τηλεόραση, στα 13α Ετήσια Βραβεία Satellite του 2008.

Το 2009, έλαβε ένα αστέρι στην Οδό της Δόξας τουΜπέρμιγχαμ. Δήλωσε: "Είναι μεγάλη μου τιμή και χαρά που ο κόσμος του Μπέρμιγχαμ και των West Midlands θέλουν να με συμπεριλάβουν στην Οδό της Δόξας τους και ανυπομονώ να πάρω το αστέρι μου. Το Μπέρμιγχαμ και τα West Midlands είναι από όπου κατάγομαι είναι οι ρίζες μου και στην ουσία έπαιξαν μεγάλο ρόλο στο να γίνω ο άνθρωπος που είμαι σήμερα». Κέρδισε επίσης Έμμυ για την τηλεταινία *A Short Stay in Switzerland*.

### 2010–2019: *Ανεξάρτητες ταινίες* και *δεύτεροι ρόλοι*

 Η Γουόλτερς στην πρεμιέρα του *Πάντινγκτον* το 2014
Η Γουόλτερς έπαιξε την αείμνηστη βουλευτή και υπουργό Εξωτερικών της Βόρειας Ιρλανδίας Μο Μόουλαμ σε ένα δράμα του Channel 4 που μεταδόθηκε στις αρχές του 2010. Είχε επιφυλάξεις για την ανάληψη του ρόλου λόγω της διαφορετική της εμφάνισης, αλλά το αποτέλεσμα επαινέθηκε ιδιαίτερα από τους κριτικούς.

Τον Ιούλιο του 2012, η Γουόλτερς εμφανίστηκε στην παραγωγή BBC Two *The Hollow Crown*. Το καλοκαίρι του 2012, έδωσε τη φωνή της Μάγισσας στην ταινία της Pixar *Η γενναία* (2012). Το 2012, συνεργάστηκε με την LV= για την προώθηση ενός ασφαλιστικού προγράμματος που απευθύνεται σε άτομα άνω των 50 ετών

Η Γουόλτερς εμφανίστηκε στο *The Last of the Haussmans* στο Βασιλικό Εθνικό Θέατρο τον Ιούνιο του 2012. Η παράσταση μεταδόθηκε σε κινηματογράφους σε όλο τον κόσμο μέσω του προγράμματος National Theatre Live. Στις 18 Νοεμβρίου 2012, η Γουόλτερς εμφανίστηκε στη σκηνή του St Martin's Theatre στο Γουέστ Εντ για την 60ή επετειακή παράσταση της *Ποντικοπαγίδας* της Άγκαθα Κρίστι, του μακροβιότερου θεατρικού έργου στον κόσμο.

 Το αρκουδάκι Πάντινγκτον της Γουόλτερς στο Λονδίνο
Το 2014, η Γουόλτερς ερμήνευσε την κυρία Μπερντ στην ταινία *Πάντινγκτον* (2014) με πολύ καλές κριτικές. Η Γουόλτερς επανέλαβε τον ρόλο της στο σίκουελ με τίτλο *Πάντινγκτον* *2* (2017), το οποίο έχει επίσης λάβει παγκόσμια αναγνώριση. Μετά την κυκλοφορία του *Πάντινγκτον* το 2014, η Γουόλτερς σχεδίασε ένα άγαλμα με θέμα το αρκουδάκι Πάντινγκτον, το οποίο τοποθετήθηκε στο Primrose Hill (ένα από τα 50 που τοποθετήθηκαν γύρω από το Λονδίνο), για να δημοπρατηθεί με στόχο τη συγκέντρωση κεφαλαίων για την την πρόληψη της βίας κατά των παιδιών.

Η Γουόλτερς έπαιξε τον ρόλο της Σίνθια Κόφιν στη βρετανική δραματική σειρά *Indian Summers* που προβλήθηκε από το Channel 4 το 2015. Την ίδια χρονιά, εμφανίστηκε στη ρομαντική δραματική ταινία *Μπρούκλιν*, που ήταν υποψήφια για Όσκαρ Καλύτερης Ταινίας. Η ερμηνεία της στην ταινία της χάρισε μια υποψηφιότητα για Βραβείο BAFTA Β' Γυναικείου Ρόλου.

Η Γουόλτερς χάρισε τη φωνή της στο σύστημα Lexi Decoder (LEXI) για το Channel 4 κατά τη διάρκεια των Παραολυμπιακών Αγώνων του 2016. Η Γουόλτερς έπαιξε την Έλεν, την οικονόμο της οικογένειας, στην ταινία *Η Μαίρη Πόπινς επιστρέφει* (2018).

### 2020–σήμερα: Προβλήματα υγείας και παύση από την υποκριτική

Το 2020, η Γουόλτερς πρωταγωνίστησε με τον Κόλιν Φερθ στην ταινία *Ο μυστικός κήπος* (2020). Την ίδια χρονιά, εμφανίστηκε ως αφηγήτρια για το ντοκιμαντέρ του ITV *For the Love of Britain*.

Στις 25 Δεκεμβρίου 2021, το Channel 4 μετέδωσε την τηλεταινία *The Abominable Snow Baby*, στην οποία η Γουόλτερς χάρισε τη φωνή της στον ρόλο της γιαγιάς.

Τον Μάιο του 2022, ανακοινώθηκε ότι η Γουόλτερς θα πρωταγωνιστούσε στο *Truelove*, μια επερχόμενη δραματική σειρά από το Channel 4. Τον ίδιο μήνα, η Γουόλτερς έκανε την αφήγηση στο ντοκιμαντέρ του BBC *The Queen: 70 Glorious Years*, με θέμα τη ζωή της Ελισάβετ Β΄ στα εβδομήντα χρόνια της στον βρετανικό θρόνο. Τον Μάρτιο του 2023, αποσύρθηκε από τα γυρίσματα *του Truelove* λόγω "κακής υγείας", σύμφωνα με την εφημερίδα *Times*, και αντικαταστάθηκε από τη Λίντσεϊ Ντάνκαν.

Προσωπική ζωή
-------------

Η σχέση της Γουόλτερς με τον Γκραντ Ρόφεϊ, έναν αστυνομικό της τροχαίας, ξεκίνησε το 1985 μετά από μια τυχαία συνάντηση σε ένα παμπ του Φούλαμ, όπου ο Ρόφεϊ παραδέχτηκε ότι είχε ψηφίσει Εργατικούς. Η Γουόλτερς τον κάλεσε να επισκευάσει το πλυντήριό της, ακολούθησε μια ερωτική σχέση και το ζευγάρι απέκτησε το μοναδικό παιδί του, μια κόρη, τη Μείζι Μέι Ρόφεϊ (γεν. 26 Απριλίου 1988). Το ζευγάρι καθυστέρησε τον γάμο μέχρι που πήγε στη Νέα Υόρκη το 1997. Η οικογένεια ζει σε μια βιοφάρμα που διαχειρίζεται ο Ρόφεϊ στο δυτικό Σάσεξ.

Η Γουόλτερς είναι υποστηρίζει την ομάδα Γουέστ Μπρόμιτς Άλμπιον, έχοντας μεγαλώσει στο Σμέθγουικ. Είναι χορηγός της φιλανθρωπικής οργάνωσης Women's Aid για επιζήσασες ενδοοικογενειακής βίας.

### Ασθένεια

Η Γουόλτερς έμαθε ότι πάσχει από καρκίνο του εντέρου το 2018. Έχοντας κάνει χειρουργική επέμβαση και χημειοθεραπεία, η ασθένεια μπήκε σε ύφεση. Αυτό σήμαινε ότι έπρεπε να κοπεί από ορισμένες σκηνές του *Μυστικού κήπου* και να χάσει την πρεμιέρα του *Mamma Mia! Here We Go Again.* Η Γουόλτερς δεν ανακοίνωσε την ασθένειά της στο κοινό παρά μόνο τον Φεβρουάριο του 2020, όταν είπε σε συνέντευξή της ότι θα έκανε ένα βήμα πίσω στην υποκριτική, ιδιαίτερα από μεγάλους και απαιτητικούς κινηματογραφικούς ρόλους. Την ίδια χρονιά, ωστόσο, δήλωσε ότι θα έκανε εξαίρεση για ρόλους για τους οποίους ήταν «δεσμευμένη», συμπεριλαμβανομένου όπως το *Mamma Mia 3!*, η παραγωγή του οποίου αυτήν τη στιγμή βρίσκεται σε εξέλιξη.

Τον Μάρτιο του 2023, η Γουόλτερς ανακοίνωσε ότι είχε αποσυρθεί από τη νέα σειρά του Channel 4 *Truelove* λόγω κακής υγείας. Την αντικατέστησε η Λίντσεϊ Ντάνκαν.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1983 | *Educating Rita* | Εκπαιδεύοντας τη Ρίτα | Σούζαν Γουάιτ (Ρίτα) |
| 1985 | *She'll Be Wearing Pink Pyjamas* |  | Φραν |
| *Dreamchild* |  | Ποντικοσκίουρος (φωνή) |
| *Car Trouble* |  | Τζάκλιν Σπονγκ |
| 1987 | *Personal Services* | Το κλαμπ των ξεφωνημένων βιπς | Κριστίνα Πέιντερ |
| *Prick Up Your Ears* | Τεντώστε τ' αυτιά σας | Έλσι Όρτον |
| 1988 | *Buster* | Μπάστερ | Τζουν Έντουαρντς |
| *Mack the Knife* |  | κυρία Πίτσαμ |
| 1989 |  *Killing Dad or How to Love Your Mother* |  | Τζούντιθ |
| 1991 | *Stepping Out* |  | Βέρα |
| 1992 | *Just like a Woman* | Ξυρίσου πριν βάλεις μέικαπ | Μόνικα |
| 1994 | *Sister My Sister* |  | μαντάμ Ντάνζαρντ |
| 1996 | *Intimate Relations* | Ιδιαίτερες σχέσεις | Μάρτζορι Μπίσλεϊ |
| 1997 | *Bathtime* |  | δεσποινίς Γκίντιον |
| 1998 | *Girls' Night* |  | Τζάκι Σίμσον |
| *Titanic Town* |  | Μπέρνι Μακφέλιμι |
| 2000 | *Billy Elliot* | Μπίλι Έλιοτ | κυρία Γουίλκινσον |
| 2001 | *Lover's Prayer* |  | πριγκίπισσα Ζασιέκιν |
| *Harry Potter and the Philosopher's Stone* | Ο Χάρι Πότερ και η φιλοσοφική λίθος | Μόλι Ουέσλι |
| 2002 | *Harry Potter and the Chamber of Secrets* | Ο Χάρι Πότερ και η κάμαρα με τα μυστικά |
| *Before You Go* | Καλό ταξίδι, μαμά | Τερέζα |
| 2003 | *Calendar Girls* | Τα κορίτσια του ημερολογίου | Άνι |
| 2004 | *Harry Potter and the Prisoner of Azkaban* | Ο Χάρι Πότερ και ο αιχμάλωτος του Αζκαμπάν | Μόλι Ουέσλι |
| *Mickybo and Me* | Ο Μίκιμπο κι εγώ | μητέρα του Μίκιμπο |
| 2005 | *Wah-Wah* |  | Γκουέν Τραχίρν |
| 2006 | *Driving Lessons* | Ο πρωτάρης | Ίβι Γουόλτον |
| 2007 | *Harry Potter and the Order of the Phoenix* | Ο Χάρι Πότερ και το τάγμα του φοίνικα | Μόλι Ουέσλι |
| *Becoming Jane* | Ερωτευμένη Τζέιν | κυρία Όστεν |
| 2008 | *Mamma Mia!* | Mamma Mia! Η ταινία | Ρόζι |
| 2009 | *Harry Potter and the Half-Blood Prince* | Ο Χάρι Πότερ και ο ημίαιμος πρίγκηψ | Μόλι Ουέσλι |
| 2010 | *Harry Potter and the Deathly Hallows – Part 1* | Ο Χάρι Πότερ και οι κλήροι του θανάτου - Μέρος 1 |
| 2011 | *Harry Potter and the Deathly Hallows – Part 2* | Ο Χάρι Πότερ και οι κλήροι του θανάτου - Μέρος 2 |
| *Gnomeo and Juliet* |  | κυρία Μοντέγου (φωνή) |
| 2012 | *Brave* | Η γενναία | μάγισσα (φωνή) |
| 2013 | *Effie Gray* | Η σκανδαλώδης ζωή της Έφι Γκρέι | Μάαργκαρετ Κοξ Ράσκιν |
| *Justin and the Knights of Valour* | Τζάστιν και οι γενναίοι ιππότες | γιαγιά (φωνή) |
| *One Chance* | Κυνηγώντας το όνειρο | Ιβόν Ποτς |
| *The Harry Hill Movie* |  | γιαγιά του Χάρι |
| 2014 | *Paddington* | Πάντινγκτον | κυρία Μπερντ |
| 2015 | *Brooklyn* | Μπρούκλιν | κυρία Κεχόε |
| 2017 | *Film Stars Don't Die in Liverpool* | Τα αστέρια δεν πεθαίνουν στο Λίβερπουλ | Μπέλα Τέρνερ |
| *Paddington 2* | Πάντινγκτον 2 | κυρία Μπερντ |
| 2018 | *Sherlock Gnomes* | Gnomeo & Juliet 2: Σέρλοκ Ζουμπόμς | κυρία Μόνταγκιου |
| *Mamma Mia! Here We Go Again* |  | Ρόζι |
| *Mary Poppins Returns* | Η Μαίρη Πόπινς επιστρέφει | Έλεν |
| 2019 | *Wild Rose* |  | Μάριον |
| 2020 | *The Secret Garden* | Ο μυστικός κήπος | κυρία Μέντλοκ |
| 2021 | *The Abominable Snow Baby* |  | γιαγιά (φωνή) |
| 2024 | *Paddington in Peru* |  | κυρία Μπερντ |

Βιβλιογραφία
------------

* *Baby Talk: The Secret Diary of a Pregnant Woman* (Ebury Press, 1990)
* *Maggie's Tree* (Weidenfeld & Nicolson, 2007)
* *That's Another Story: The Autobiography* (Orion Books, 2009)

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w6sb7g0v. Ανακτήθηκε στις 9  Οκτωβρίου 2017.
3. ↑  (Αγγλικά) *Discogs*. 812299. Ανακτήθηκε στις 9  Οκτωβρίου 2017.
4. ↑  (Αγγλικά) *Internet Movie Database*. tt6911608. Ανακτήθηκε στις 10  Σεπτεμβρίου 2020.
5. ↑  Ανακτήθηκε στις 22  Μαΐου 2019.
6. ↑  Ανακτήθηκε στις 17  Ιουνίου 2019.
7. ↑  Walters, Julie (2008). *That's Another Story: The Autobiography*. Weidenfeld & Nicolson, London. σελ. 2. ISBN 978-0-297-85206-3.
8. ↑  9.00pm-10.00pm (1 Ιανουαρίου 1970). «Who Do You Think You Are? Julie Walters — Media Centre». BBC. Ανακτήθηκε στις 15 Ιανουαρίου 2016.
9. ↑  «Julie Waters». Who Do You Think You Are? Magazine. Ανακτήθηκε στις 2 Δεκεμβρίου 2021.
10. ↑  Walters, Julie (2008). *That's Another Story: The Autobiography*. Orion Publishing Co. σελ. 1. ISBN 978-0-297-85206-3.
11. ↑  Radio Times, 29 November-5 December 2014, p. 33
12. ↑  *Performing Women: Stand-ups, Strumpets and Itinerants*, by Alison Oddey, Palgrave Macmillan, 2005, p. 305
13. ↑  Walters, Julie (2008). *That's Another Story: The Autobiography*. Orion Publishing Co. σελ. 100. ISBN 978-0-297-85206-3.
14. ↑  Walters, Julie (2008). *That's Another Story: The Autobiography*. Orion Publishing Co. σελίδες 102–23. ISBN 978-0-297-85206-3.
15. ↑  Nigel Farndale (25 March 2009). «Bill Nighy interview for The Boat That Rocked». *The Daily Telegraph* (UK). Αρχειοθετήθηκε από το πρωτότυπο στις 10 January 2022. .
16. 1 2 3 4 5  «Julie Walters' best film performances – ranked!». *The Guardian*.. Ανακτήθηκε στις 30 October 2020.
17. ↑   The Green Tie on the Little Yellow Dog production website
18. ↑  Variety Staff (1 Ιανουαρίου 1991). «Stepping Out». Ανακτήθηκε στις 31 Αυγούστου 2018.
19. ↑  Guide, British Comedy. «Julie Walters And Friends – ITV Sketch Show – British Comedy Guide». *British Comedy Guide*. Ανακτήθηκε στις 31 Αυγούστου 2018.
20. ↑  Guide, British Comedy. «Jack & The Beanstalk – ITV Variety – British Comedy Guide». *British Comedy Guide*. Ανακτήθηκε στις 31 Αυγούστου 2018.
21. ↑  «Best Actress in 2002». BAFTA.org.. Ανακτήθηκε στις 30 October 2020.
22. ↑  «Brockovich is 'best screen mother'». *BBC News*. 20 August 2003.. Ανακτήθηκε στις 7 May 2011.
23. ↑  «ITV to salute '50 greatest stars'». *BBC News* (BBC Online). 3 July 2006.. Ανακτήθηκε στις 9 August 2014.
24. ↑  Saner, Emine (13 October 2006). «It was like being videoed making love». *The Guardian* (London, UK).. Ανακτήθηκε στις 3 April 2010.
25. ↑  Julie Walters. «That's Another Story: The Autobiography by Julie Walters — Reviews, Discussion, Bookclubs, Lists». *Goodreads.com*. Ανακτήθηκε στις 15 Ιανουαρίου 2016.
26. ↑  «Satellite Awards, 2008». International Press Academy. Ανακτήθηκε στις 2 Δεκεμβρίου 2016.
27. ↑  «Julie Walters on Walk of Stars». BBC. 27 Οκτωβρίου 2009. Ανακτήθηκε στις 15 Ιανουαρίου 2016.
28. ↑  «Julie Walters tells of fear over Mo Mowlam role». BBC. 20 January 2010. .
29. ↑  «Julie Walters' dramatic portrayal of Mo Mowlam 'is Bafta-worthy'». *The Belfast Telegraph*. .
30. ↑  James Rampton (29 January 2010). «Observations: Just a Mo for Julie Walters». *The Independent* (UK). .
31. ↑   *Cast confirmed for BBC Two's cycle of Shakespeare films*. Δελτίο τύπου.
32. ↑  «Over 50 Life Insurance TV advert». *Lv.com*. Αρχειοθετήθηκε από το πρωτότυπο στις 26 Νοεμβρίου 2012. Ανακτήθηκε στις 15 Ιανουαρίου 2016.
33. ↑  «The Last of the Haussmans – Productions». National Theatre. Αρχειοθετήθηκε από το πρωτότυπο στις 5 Ιουνίου 2012. Ανακτήθηκε στις 13 Ιουνίου 2012.
34. ↑  «Mousetrap celebrates 60 years with gala performance». BBC.. Ανακτήθηκε στις 26 November 2022.
35. ↑  Bradshaw, Peter (27 Νοεμβρίου 2014). «*Paddington* review – charming and cheeky». Ανακτήθηκε στις 25 Μαρτίου 2015.
36. ↑  Lodge, Guy (26 October 2017). «Film Review: 'Paddington 2'». *Variety*. Αρχειοθετήθηκε από το πρωτότυπο στις 26 October 2017.. Ανακτήθηκε στις 27 October 2017.
37. ↑  «Hugh Grant at world premiere of 'Paddington 2' (VIDEO)». *Malay Mail*. 7 November 2017. Αρχειοθετήθηκε από το πρωτότυπο στις 2 December 2017.. Ανακτήθηκε στις 2 December 2017.
38. ↑  «Why Paddington Bear Statues Have Taken Over London». *Condé Nast*.. Ανακτήθηκε στις 24 November 2023.
39. ↑  «Julie Walters is revealed as the new voice of LEXI». *Channel 4*. Ανακτήθηκε στις 8 Σεπτεμβρίου 2016.
40. ↑  «Julie Walters remembers her nursing career: 'I used to fall in love with the male patients'» (στα αγγλικά). *The Telegraph*. Αρχειοθετήθηκε από το πρωτότυπο στις February 11, 2017.. Ανακτήθηκε στις 30 October 2020.
41. ↑  Allen, Ben (27 Απριλίου 2018). «Colin Firth and Julie Walters to star in classic children's adaptation The Secret Garden». *Radio Times*. Ανακτήθηκε στις 26 Μαρτίου 2019.
42. ↑  «For the Love of Britain». *itv.com/presscentre*. Ανακτήθηκε στις 7 Απριλίου 2021.
43. ↑  «TV tonight: the Abominable Snow Baby is the Christmas telly we deserve». *The Guardian*. 25 Δεκεμβρίου 2021. Ανακτήθηκε στις 13 Νοεμβρίου 2022.
44. ↑  «Terry Pratchett's The Abominable Snow Baby». *Radio Times*. Ανακτήθηκε στις 13 Νοεμβρίου 2022.
45. ↑  «Channel 4 commissions brand new gripping drama, Truelove, starring Julie Walters and Clarke Peters». *channel4.com/press*. 16 Μαΐου 2022. Ανακτήθηκε στις 6 Ιουνίου 2022.
46. ↑  «The Queen: 70 Glorious Years». *bbc.co.uk*. Ανακτήθηκε στις 3 Μαΐου 2022.
47. ↑  Farber, Alex (1 Μαρτίου 2023). «Julie Walters pulls out of Channel 4 drama Truelove due to ill health». *The Times*. Ανακτήθηκε στις 11 Μαρτίου 2023.
48. ↑  Goldbart, Max (28 Φεβρουαρίου 2023). «Julie Walters Pulls Out Of Channel 4 Drama 'Truelove' Due To Ill Health, Replaced By Lindsay Duncan». *Deadline*. Ανακτήθηκε στις 11 Μαρτίου 2023.
49. ↑  Starkey, Adam (2 Μαρτίου 2023). «Julie Walters pulls out of Channel 4 show due to ill health». *NME*. Ανακτήθηκε στις 11 Μαρτίου 2023.
50. ↑  «23 reasons why Julie's a real Lady | lady.co.uk». *lady.co.uk* (στα Αγγλικά). Ανακτήθηκε στις 22 Ιουνίου 2022.
51. ↑  «Beer, bunting and Julie Walters — village celebrates Diamond Jubilee with style». *Telegraph*. 2 June 2012. Αρχειοθετήθηκε από το πρωτότυπο στις 10 January 2022.. Ανακτήθηκε στις 15 January 2016.
52. ↑  «Patrons and Ambassadors». *Women's Aid*. Ανακτήθηκε στις 21 Σεπτεμβρίου 2020.
53. ↑  «Julie Walters reveals bowel cancer diagnosis». 20 Φεβρουαρίου 2020.
54. ↑  Maher, Kevin (2020-10-19). «Julie Walters: 'I don't want to work again. .. unless there's a Mamma Mia 3' | Times2». *The Times*.. Ανακτήθηκε στις 2021-03-15.
55. ↑  Ellise Shafer (20 Ιουνίου 2020). «'Mamma Mia!' Producer Teases Third Film: It's 'Meant to Be a Trilogy'». Variety. Ανακτήθηκε στις 15 Μαρτίου 2021.
56. ↑  «Julie Walters Says She'll Return to Acting on One Condition». 19 Οκτωβρίου 2020.
57. ↑  «Julie Walters Pulls Out Of Channel 4 Drama 'Truelove' Due To Ill Health, Replaced By Lindsay Duncan». *Deadline*. 28 Φεβρουαρίου 2023. Ανακτήθηκε στις 2 Μαρτίου 2023.

Εξωτερικοί σύνδεσμοι
--------------------

* Τζούλι Γουόλτερς στην IMDb
* A Conversation with Julie Walters
* Walters named as CBE